ช่วยสรุปบทความ ความคืบหน้าโปรเจคบาทดิจิทัล และโครงการ Luohu Digital RMB Red Packet ให้หน่อยนะคะ
ขณะที่ช่วงต้นปีเอง ประเทศไทยได้มีข่าวดีที่ทางธนาคารกลางได้ประกาศความคืบหน้าของโปรเจค “บาทดิจิทัล” ของโครงการอินทนนท์ ที่ได้มีการเริ่มทดสอบระบบในการซื้อสินค้าและชำระเงินแบบอัตโนมัติของบริษัทมหาชน SCG เพื่อนำร่องในการพัฒนาระบบการชำระเงินที่สามารถใช้ในภาคประชาชนต่อไปในอนาคต ในช่วงเดือนตุลาคมนี้ทางประเทศจีนเองก็มีความคืบหน้าที่น่าสนใจไม่แพ้กัน นั่นก็คือ “โครงการหยวนดิจิทัล” ด้วยเล็งเห็นการพัฒนาสังคมไร้เงินสดที่สามารถบันทึกและตรวจสอบเงินทุกหยวนที่ผู้คนต่างใช้จ่ายในระบบได้อย่างสมบูรณ์ โดยทางเมืองเซินเจิ้นได้ทำการทดลองนำร่องเป็นที่แรก โดยมีการเปิดให้ประชาชนที่สนใจร่วมเป็นส่วนหนึ่งในการทดสอบระบบหยวนดิจิทัลได้ลงทะเบียนรับหยวนดิจิทัลมูลค่า 200 หยวนไปทดลองใช้กับร้านค้าต่าง ๆ กว่า 3,300 แห่งภายในช่วงวันที่ 18 ตุลาคม ผ่านโครงการ  “Luohu Digital RMB Red Packet” โดยเบื้องต้นมีประชาชนได้สมัครเข้ามาลงทะเบียนมากถึง 1,193,800 ราย  แต่ทั้งนี้ทั้งนั้นทางรัฐบาลเซินเจิ้นจะมีการสุ่มแจกให้ผู้มีสิทธิ์ได้รับหยวนดิจิทัลฟรี เพียง 50,000 ราย โดยเริ่มทำการสุ่มรายชื่อผู้โชคดีขึ้นตั้งแต่ช่วงวันที่ 11 ตุลาคม ที่ผ่านมา เรียกได้ว่าทางองค์กรรวมถึงสถาบันต่าง ๆ ทั่วโลกต่างเล็งเห็นประโยชน์และโอกาสในการต่อยอดแบบมหภาคของเทคโนโลยีบล็อกเชน และเริ่มมีการประยุกต์ใช้ประกาศพัฒนาระบบการเงินโลกใหม่นี้ขึ้นมากันถ้วนหน้า  สำหรับประเทศไทยเองก็มีการตื่นตัวและเริ่มมีการทดลองในระบบธุรกิจมหาชนแล้วเช่นกัน  ส่วนในอนาคตจะมีการเปิดให้ประชาชนได้ทดลองใช้ “บาทดิจิทัล” หรือไม่ ก็ต้องคอยติดตามกันต่อไป Bitkub.com
ต้นปีที่ผ่านมา ธนาคารกลางได้ประกาศความคืบหน้าของโปรเจคบาทดิจิทัลในโครงการอินทนนท์ ว่าเริ่มมีการทดสอบระบบในการซื้อสินค้าและชำระเงินแบบอัตโนมัติของบริษัทมหาชน SCG เป็นการนำร่องในการพัฒนาระบบการชำระเงินที่ประชาชนจะได้ใช้ในอนาคตแล้ว ส่วนในประเทศจีนก็มีการประกาศโครงการ Luohu Digital RMB Red Packet เมื่อตุลาคมที่ผ่านมา จากการเล็งเห็นความสำคัญของการพัฒนาสังคมไร้เงินสด ที่จะช่วยให้สามารถบันทึกและตรวจสอบเงินทุกหยวนที่ประชาชนใช้จ่ายในระบบได้อย่างสมบูรณ์ โดยเมืองเซินเจิ้นได้ทำการทดลองนำร่องให้ประชาชนที่สนใจร่วมเป็นส่วนหนึ่งในการทดสอบระบบ ลงทะเบียนรับหยวนดิจิทัลมูลค่า 200 หยวน ไปทดลองใช้กับร้านค้าต่างๆ กว่า 3,300 แห่งภายในวันที่ 18 ตุลาคม ผ่านโครงการ Luohu Digital RMB Red Packet นี้ มีประชาชนลงทะเบียนมากถึง 1,193,800 ราย โดยรัฐบาลเซินเจิ้นได้สุ่มแจกผู้มีสิทธิ์ได้รับหยวนดิจิทัลฟรี 50,000 ราย ตั้งแต่ช่วงวันที่ 11 ตุลาคม ที่ผ่านมา
สถาบันการเงิน,เครื่องมือทางการเงิน,เศรษฐศาสตร์การเงิน,เทคโนโลยีทางการเงิน,การเงินดิจิทัล